વિરાટે 216 વનડે મેચોમાં 10232, 73 ટેસ્ટ મેચોમાં 6331, 62 ટી 20 મેચોમાં 2102 રન બનાવ્યા છે. તો આઈપીએલમાં કોહલી અત્યાર સુધી 163 મેચોમાં 4948 રન બનાવી ચૂક્યો છે. માત્ર 10 વર્ષની વનડે કારકિર્દીમાં, વિરાટ હવે વિશ્વનો બીજો એવો બેટ્સમેન છે, જેણે સૌથી વધુ સદી ફટકારી હોય. 216 વનડે રમી ચૂકેલા વિરાટના નામે 38 સદી છે અને તે ફક્ત સચિન તેંડુલકર (49)થી પાછળ છે. ટેસ્ટ અને વનડેમાં વિરાટ કોહલી કુલ 62 સદી ફટકારી ચૂક્યો છે. આ કેસમાં અત્યારે કુમાર સંગકારા (63), રિકી પોન્ટિંગ (71) અને સચિન તેંડુલકર (100) તેનાથી આગળ છે. 2008 માં વિરાટ અન્ડર 19 ટીમનો કેપ્ટન હતો અને તે સમયે અંડર 19 ટીમે વિરાટની કપ્તાનીમાં વર્લ્ડ કપ પણ જીત્યો હતો.